Seriāla "Pazudušie" varoņu saraksts

Visus zemāk uzskaitītos varoņus no ASV drāmas un piedzīvojumu televīzijas seriāla "Pazudušie" izdomājuši Deimons Lindelofs, Dž.Dž.Eibramss un Džefrijs Lībers. Seriāls stāsta par Oceanic Airlines reisa 815, kas avarē uz noslēpumainas salas, pasažieru izdzīvošanu. Katra sērija stāsta par kādu no galvenajiem vai otrā plāna varoņiem, kā arī par izdzīvojušo dzīvi uz Salas.

Zemāk tabulās ir norādīti aktieri un viņu atveidotie varoņi. Ērtības labad tabulas ir sadalītas kategorijās.

 Aktieri un viņu lomas 

 Oceanic Airlines reisa 815 pasažieri 
Oceanic Airlines reiss 815 izlidoja no Sidnejas uz Losandželosu 2004. gada 22. septembrī. Elektromagnētiskās enerģijas pieplūduma dēļ virs Salas lidmašīna gaisā sadalījās trīs daļās, kas nokrita trijās dažādās vietās uz Salas. No 324 pasažieriem izdzīvoja 71 cilvēks un viens suns. Lidmašīnas centrālajā daļā izdzīvoja 48 cilvēki, astes daļā izdzīvoja 22 cilvēki, bet priekšējā daļā izdzīvoja tikai viens cilvēks — lidmašīnas kapteinis.
AktierisLomaParādīšanās sezonās123456KopāMetjū FokssDžeks Šepards252320131515111Evandželīna LilīKeita Ostena252121121513107Horhe GarsijaHugo "Hērlijs" Rejess252316131415106Džošs HolovejsDžeimss "Sojers" Fords252319111412104Terijs O'KvīnsDžons Loks/Dūmu briesmonis242314111315100Navīns EndrūssSaīds Džara25181711121497Emīlija de RavinaKlēra Litltone181613101370Daniels Dejs KimsDžins Kvons21211510121291Jundžina KimaSun Kvona24161410121288Dominiks MonahansČārlijs Peiss2419171465Herolds PerinoMaikls Dosons25166148Malkolms Deivids KellijsVolts Loids (Dosons)22512131Megija GreisaŠenona Rezerforda2361231Īens SomerholdersBūns Kārlails2112327Mišela RodrigesaAna Lusija Kortesa1191122Adevale Akinvoje AgbadžeEko kungs18321Sintija VatrosaLibija Smita161219Kīle SančesaNikija Fernandesa66Rodrigo SantoroPaulo77suņi Medisona un Ponosuns Vinsents98452129Laverna S. KoldvelaRoza Nedlere56443426Sems AndersonsBernards Nedlers9343423Denjels RobaksLeslijs Arcts3148Gregs Grunbergs Sets Noriss12Kimberlija DžozefaSindija Čāndlere342514Fredriks LeneASV maršals Edvards Marss412310Džons TerijsKristians Šepards/Dūmu briesmonis43243117Frenks TorressGērijs Troups11Dastins VačmensSkots Džeksons9110Kristians BoumensStīvs Dženkinss632112Šons VeilensNīls "Frogurts"224Braiens SatoRičards124622Mārdžorija MarjaneBeta85417Kriss KandelaKreigs167752239Šons Duglass HobansDags6242115Džims MocarelaDžeroms4422214Kirstena HeivlokaEmma3249Mikijs GrovsZaks42410 Sēriju skaits sezonā252423141718121

 Ajira Airways reisa 316 pasažieri 
Ajira Airways reiss 316 izlidoja no Losandželosas uz Guamu 2007. gadā. Reisa uzdevums būtībā bija atgriezt piecus varoņus (Džeku, Keitu, Hērliju, Saidu un Sun Kvonu) atpakaļ uz Salu. Lidmašīna nolaidās uz nelielas salas blakus galvenajai Salai. Nav precīzi zināms, cik cilvēku atradās lidmašīnā, jo Hērlijs nopirka 78 sēdvietas, zinot, ka lidmašīna lido uz Salu. Nosēšanās laikā izdzīvoja aptuveni 20-24 cilvēki.
AktierisLomaParādīšanās sezonās56KopāZuleiha RobinsoneIlana Verdanska61016Saīds TagmauiCēzars44Breds Viljams HenkeBrams415Čads GereroVulfs22Veins NunjessSelindžers8210Mets HofmansDžeds11Kavika SmitsBērnets718Dens Gotjē Pīters Ross11Kavita PatilaRupa Krišnavani22 Sēriju skaits sezonā171835

 Cilvēki no kuģa "Kahana" 
Kuģi "Kahana" nosūtīja Čārlzs Vidmors, lai noteiktu lidmašīnas un tās pasažieru atrašanās vietu, kā arī atrastu Benu. Uz kuģa atradās zinātniskā komanda (Stroms, Faradejs, Šarlota), algotņu grupa (Neomija, Kīmijs, Kokols, Lakūrs, Omārs, Redferns) un kuģa apkalpe. Uz kuģa atradās arī Maikls Dosons, kurš iepriekš aizbēga no Salas, bet nolēma atgriezties.
AktierisLomaParādīšanās sezonās3456KopāMārša TomasoneNeomija Dorita74112Džefs FeihijsFrenks Lapiduss1061228Kens LeungsMailss Stroms8131435Džeremijs DeivissDaniels Faradejs129223Ribeka MadereŠarlota S. Lūisa105318Kevins DjūrandsMārtins Kīmijs9211Fišers StīvenssDžordžs Minkovskis416Grānts Boulerskapteinis Golts33Marks Vansdoktors Rejs44Zoja BellaRegīna44Džeimss LoksDžefs11Noa KraftsHendrikss11Šons OliberossKokols55Tonijs VeidsLakūrs55Entonijs AziziOmārs Idriss527Erols Dž. SnaidersRedferns527 Sēriju skaits sezonā2314171872

 DHARMA Initiative projekta dalībnieki 
Dharma Initiative bija pētniecības projekts, kas uz Salas pastāvēja no 1970. līdz 1990. gadiem. Projektā bija iesaistīts liels skaits dažādās zinātnes jomās strādājošu cilvēku. Sava konflikta ar "Citiem" dēļ viņi galu galā izlaida nāvējošu gāzi, nogalinot lielāko daļu Dharmas apmetnes iedzīvotāju. Dažiem izdevās pamest Salu, daži palika uz Salas. Bendžamins Lainuss un Ītans Roms pievienojās "Citiem". Salas pārvietošanās laikā dēļ daži no reisa 815 pasažieriem (Džeks, Keita, Saīds, Hērlijs, Džins, Džeimss), cilvēki no kuģa "Kahana" (Faradejs un Stroms) un Džūljeta Bērka nokļuva 1977. gadā un kādu laiku strādāja Dharmas apmetnē.
AktierisLomaParādīšanās sezonās23456KopāFransuā Čodoktors Pjērs Čens4417218Klensijs BraunsKelvins Inmans33Ēriks LanžsStjuarts Radzinskis77Dags HačinsonsHorass Gudspīds1168Patriks FišlersFils819Džons GraissRodžers Lainuss1416Maikls GildejsDžeralds Degrūts213Kortnija LavinaKārena Degrūta22Viljams Makozakskapteinis Berds22 Sēriju skaits sezonā242314171896

 "Citi" 
"Citi" ir Salas iedzīvotāji, kurus Džeikobs pulcējis no dažādām valstīm, lai aizsargātu Salu. Dažreiz bija naidīgi pret reisa 815 pasažieriem, piemēram, viņi nolaupīja dažus izdzīvojušos no astes daļas. Tomēr "Citi" ir naidīgi pret ikvienu, kas ierodas uz Salas, un tieši viņi nogalināja lielāko daļu Dharmas projekta dalībnieku, kā arī ASV Armijas patruļu, kas ieradās uz Salas 1954. gadā.
AktierisLomaParādīšanās sezonās123456KopāMaikls EmersonsBendžamins "Bens" Lainuss81611131260Nestors KarbonelsRičards Alperts7491030Marks PellegrīnoDžeikobs257Alans DeilsČārlzs Vidmors1145617Elizabete MičelaDžūljeta Bērka181314348Viljams MeipotersĪtans Roms4141111Brets KalensGūdvins Stenhops1214Hirojuki SanadaDogens44Fionula FleneganeEloīsa Hokinga1427Endrū DivofsMihails Bakuņins819M. K. GeinijsToms Frendlijs1412219Bleiks BašofsKārls Mārtins6410Maikls BouensDenijs Pikets257Braiens GudmensRaiens Praiss44Tanja ReimondaAleksa Ruso3951220Pola MalkomsoneKolīna Piketa22Dastins GeigersMetjū257Džoa BulijsLūks44Džons HokssLenons33Eiprila GreisaBeatrise Klūja213Aristons GrīnsDžeisons77Tedijs VelssAivans77Robs MakelhenijsAldo112Lana ParillaGrēta33Treisija MidendorfaBonija33 Sēriju skaits sezonā252423141718121

 Citi varoņi (izdzīvojušie no kuģa "Bésixdouze", Vidmora grupas cilvēki, "Beechcraft" pasažieri utt.) 
Kuģis "Bésixdouze" avarēja netālu no Salas 1988. gadā un tikai sešiem cilvēkiem (Daniela, Brenans, Montāns, Nadīna, Lakombs, Roberts) izdevās sasniegt Salu ar glābšanas laivu.

Vidmora grupa ieradās uz Salas pēc reisa 316 avārijas. Gandrīz visus viņus nogalināja Dūmu briesmonis.

Lidmašīnā Beechcraft atradās narkotiku krava, un lidmašīnā bija jābūt Eko Tundam un viņa līdzdalībniekiem, taču vairāku apstākļu dēļ lidmašīnā lidoja tikai viens līdzdalībnieks, Eko brālis Jemijs. Pēc nezināma laika lidmašīna avarēja uz Salas, un abi tās pasažieri gāja bojā.
AktierisLomaParādīšanās sezonās123456KopāMira Furlane/Daniela Ruso5284123Henrijs Ī. KjusiksDezmonds Hjūms51797846Vairāki aktieriĀrons Litltons5109106141Bruno BrunijsBrenans22Kriss MārvinsLakombs22Marks MenardsMontāns22Aleksandra TabasaNadīna22Gijoms DabinponsRoberts22Šīla KellijaZoja55Stīvs BoatraitsMaiks33Pjērs OliversUlu112Ronalds RevelsGoldijs112Adetokumbo MakkormaksJemijs/Dūmu briesmonis213Kevins TajsEntonijs Kūpers122117Sonija ValdžerePenelope Hjūma (Vidmore)2325214Taituss ViliversDžeikoba brālis/Dūmu briesmonis123Lenss RidiksMetjū Abaddons314Rons BotitaLeonards Simss112Džošs RendālsNeitans11Roberts PatriksGibbs11Dīns NorissHovards Grejs11 Sēriju skaits sezonā252423141718121

 Īss varoņu apraksts 

 Oceanic Airlines reisa 815 pasažieri 

 Džeks Šepards ir mugurkaula ķirurgs, kurš lidoja no Sidnejas, lai apglabātu savu tēvu. Uz Salas viņš kļuva par līderi tiem, kas izdzīvoja lidmašīnas centrālajā daļā. Viņam izdevās aizbēgt no Salas, taču atgriezās ar Ajira Airways reisu 316. Viņš kļuva par Džeikoba ​​pēcteci, bet pēc tam gāja bojā cīņā ar Dūmu briesmoni.
 Keita Ostena ir noziedzniece, kas nogalināja savu alkoholiķi tēvu un aplaupīja banku. Maršals Edvards Marss viņu arestēja un pavadīja uz ASV. Pēc katastrofas viņas raksturs mainījās un viņa kļuva par otro cilvēku pēc Džeka. Viņai izdevās izkļūt no Salas, bet pēc tam atgriezās ar Ajira Airways lidmašīnu.
 Hugo "Hērlijs" Rejess ir loterijas uzvarētājs, kurš pēc laimēšanas loterijā sāka ciest no pastāvīgām neveiksmēm, pēc kā nokļuva psihiatriskajā slimnīcā. Izkļuva no Salas, bet atgriezās uz tās ar Ajira Airways lidmašīnu. Pēc Džeka nāves viņš kļuva par jauno Salas aizsargu.
 Džeimss "Sojers" Fords ir krāpnieks, kurš zaudēja vecākus kāda vīrieša ar pseidonīmu "Sojers" dēļ. Austrālijā viņš nogalināja cilvēku, kuru uzskatīja par Sojeru. Sākumā cilvēkiem uz Salas viņš nepatika, bet pēc tam viņš kļuva par vienu no Džeka tuvākajiem uzticības cilvēkiem. Aizlidoja no Salas ar Ajira Airways lidmašīnu.
 Džons Loks ir invalīds, kura paralīze pati no sevis izārstējās uz Salas. Reliģisks un garīgs cilvēks. Viņš aizbēga no Salas, pēc kā viņu nogalināja Bens Lainuss. Vēlāk Loka ķermenis zārkā ar reisu 316 tika nogādāts uz Salu, kur to kā saimnieku izmantoja Dūmu briesmonis.
 Saīds Džara ir bijušais Irākas karavīrs, kurš uz Salas iemīlējas Šenonā, taču viņa drīz mira. Saīds aizbēga no Salas, bet atgriežas uz tās ar Ajira Airways lidmašīnu. Gāja bojā zemūdenes sprādzienā, upurējot sevi un izglābjot savus draugus no bumbas.
 Klēra Litltone ir grūtniece, kura uz Salas sāka satikties ar Čārliju. Vēlāk izrādījās, ka viņa ir Džeka māsa. Pēc tam, kad seši pasažieri (Džeks, Keita, Hērlijs, Saids, Sun un Klēras dēls Ārons) aizbēga no Salas, Klēra trīs gadus dzīvoja viena un kļuva mazliet nenormāla. Vēlāk viņa ar Ajira Airways lidmašīnu aizlidoja no Salas.
 Džins Kvons ir vīrietis no nabadzīgas ģimenes, kurš apprecējis Sun ar nosacījumu, ka strādās pie viņas tēva. Uz Salas viņš ilgu laiku bija nesabiedrisks, sazinājās tikai ar sievu. Pēc "Kahana" sprādziena viņš atgriezās atpakaļ laikā 1988. gadā, bet pēc tam 1974. gadā, kur trīs gadus strādāja Dharmas projektā. Kopā ar sievu viņš atgriezās tagadnē, kur kopā ar viņu gāja bojā zemūdenes sprādzienā.
 Sun Kvona ir sieviete, kuras tēvs ir bagāts uzņēmējs ar saitēm ar Korejas mafiju. Viņa ir Džina sieva, un viņai uz Salas iestājas grūtniecība. Izkļuva no Salas, bet atgriezās ar Ajira Airways lidmašīnu. Kopā ar vīru gāja bojā zemūdenes sprādzienā.
 Čārlijs Peiss ir rokmūziķis un narkomāns, kurš pēc katastrofas sāka rūpēties par Klēru. Loks palīdzēja viņam izārstēt atkarību no narkotikām. Čārlijs noslīka vienā no Dharmas stacijām ar nosaukumu "Spogulis", mēģinot atspējot radiosignāla traucētājus.
 Maikls Dosons ir arhitekts un mākslinieks, kurš savu dēlu Voltu nebija redzējis kopš dzimšanas. Kad Austrālijā nomirsa viņa māte, Maikls pieņēma Voltu un viņa suni Vincentu. Uz Salas viņš centās nodibināt attiecības ar dēlu, taču viņu nolaupīja "Citi". Maikls noslēdza ar viņiem darījumu un veica viņu uzdevumus, kā rezultātā gāja bojā Ana Lusija un Libija. Maikls pameta Salu kopā ar savu dēlu, kurš no viņa atsakcījās pēc tam, kad uzzināja, ko viņa tēvs darījis uz Salas. Maikls atgriezās uz Salas ar "Kahana" kuģi. Gāja bojā kuģa sprādzienā.
 Volts Loids ir Maikla dēls. Uz Salas viņu nolaupīja "Citi", kas uzskatīja viņu par īpašu bērnu. Pēc izkļūšanas no Salas viņš sāka dzīvot pie vecmāmiņas.
 Šenona Rezerforda ir skolotāja baletskolā un Būna pusmāsa. Pēc katastrofas viņa domāja, ka viņus drīz atradīs, bet drīz pārstāja tam ticēt. Viņa sāka satikties ar Saīdu, bet drīz viņu nogalināja Ana Lusija, kura nejauši viņu nošāva.
 Būns Kārlails ir Šenonas pusbrālis un bijušais glābējs. Iemīlējies Šenonā, bet Šenona neatbild, tomēr Būns sāka rūpēties par viņu. Kopā ar Loku viņš atrada uz klints iestrēgušu Beechcraft lidmašīnu un iekāpa tajā, taču lidmašīna nokrita no klints. Būns guva nāvējošus ievainojumus un neilgi pēc tam nomira.
 Ana Lusija Kortesa ir bijusī Losandželosas policiste. Viņa tika atlaista no policijas, jo nogalināja vīrieti, kurš bija nogalinājis viņas bērnu. Pēc lidmašīnas avārijas viņa kļuva par līderi izdzīvojušajiem astes daļā. Maikls viņu nošāva, kad ieradās bunkurā, lai atbrīvotu "Citu" līderi.
 Eko ir priesteris un bijušais Nigērijas narkotiku tirgotājs. Viņam bija jālido ar Beechcraft lidmašīnu, taču viņa līdzdalībnieks viņu izstūma no lidmašīnas un ievilka tajā viņa brāli Jemi. Eko sēdēja lidmašīnas astes daļā un pēc avārijas palīdzēja Anai Lusijai. Uz Salas kļuva ļoti reliģiozs, īpaši pēc avarējušā Beechcraft un bunkura atklāšanas. Pēc stacijas "Gulbis" pašiznīcināšanās viņš tika smagi ievainots, bet aizbēga džungļos, kur viņu nogalināja Dūmu briesmonis.
 Libija Smita ir autodidakte psiholoģe, kurš iepriekš atradās tajā pašā psihiatriskajā slimnīcā, kur Hērlijs. Viena no izdzīvojušajiem astes daļā. Viņa sāka satikties ar Hērliju un randiņa laikā ar viņu nolēma doties bunkurā pēc segas. Tur viņu nejauši nošāva Maikls, kurš tur atbrīvoja "Citu" līderi.
 Nikija Fernandesa ir aktrise, kura kopā ar savu mīļāko Paulo nogalināja kinoproducentu par dimantiem. Lidmašīnas avārijas laikā dimanti tika pazaudēti, un viņi sāka tos meklēt. Paulo bija pirmais, kurš tos atrada, bet Nikija, kura nevēlējās ar tiem dalīties, uz Paulo palaida indīgu zirnekli, kas viņu sakoda un uz vairākām stundām paralizēja. Tomēr zirneklis sakoda arī Nikiju. Viņus atrada izdzīvojušie, kuri Džeka prombūtnes dēļ nevarēja atpazīt paralīzi un tāpēc uzskatīja, ka viņi ir miruši, pēc kā Nikija un Paulo tika aprakti dzīvi.
 Paulo ir pavārs, kurš strādāja pie kinoproducenta, kuru viņš un Nikija nogalināja. Uz Salas viņš kļuva par pirmo, kurš atrada staciju "Pērle", lai gan nevienam par to nestāstīja. Viņu sakoda indīgs zirneklis, pēc kā viņš kļuva paralizēts. Paulo tika aprakts dzīvs kopā ar Nikiju.
 suns Vinsents ir dzeltenais Labradoras retrīvers, kas pieder Voltam. Pārsvarā viņš vienkārši skraida pa Salu, bet reizēm pateicoties viņam, izdzīvojušie atrada kaut ko interesantu. Piemēram, pateicoties Vincentam, Hērlijs atrada Dharmas furgonu ar Bena tēva skeletu. Galu galā Vincents palika kopā ar Bernardu un Rozu uz Salas.
 Roza Nedlera ir sieviete, kuras vēzis tika izārstēts uz Salas. Viņa lidoja kopā ar vīru Bernardu, taču viņa izdzīvoja centrālajā daļā, bet vīrs atradās astes daļā. Otrajā sezonā Roza atkal apvienojās ar Bernardu. Roza un Bernards ir vienīgie, kas izdzīvoja uguns bultas uzbrukumā un palika dzīvot uz Salas.
 Bernards Nedlers ir zobārsts, kurš apprecējās ar Rozu, neskatoties uz viņas vēzi. Viens no izdzīvojušajiem astes daļā. Viņš gribēja izkļūt no Salas, bet, uzzinājis par sievas izdziedināšanu, nolēma palikt un dzīvot kopā ar viņu uz Salas.
 Leslijs Arcts ir universitātes bioloģijas skolotājs, kuru viņa interneta draudzene Austrālijā nesatika. Kopā ar Džeka grupu viņš devās uz džungļos iestrēgušo kuģi "Melnais Klints", lai tur dabūtu dinamītu. Leslijs apgalvoja, ka viņš vienīgais var darboties ar dinamītu, taču mitruma dēļ dinamīts sabojājās un, kad Arcts to neuzmanīgi pacēla, dinamīts eksplodēja, nogalinot to.
 Sets Noriss ir lidmašīnas kapteinis un vienīgais izdzīvojušais lidmašīnas priekšējā daļā. Viņu smaigi ievainoja avārijas laikā, un kabīnē viņu atrada Džeks, Keita un Čārlijs. Sets iedeva viņiem rāciju, lai sazinātos, bet ārā izdzirdēja troksni un izbāza galvu caur izsisto vējstiklu, pēc kā Dūmu briesmonis viņu izvilka no lidmašīnas un nogalināja.
 Sindija Čāndlere ir stjuarte un Gērija Traupa mīļākā. Pēc avārijas viņa sāka rūpēties par diviem bērniem: Zaku un Emmu. Kopā ar viņiem Sindiju no nometnes aizveda "Citi", kas viņus apmetināja Templī.
 Edvards Marss ir ASV maršals un tiesu izpildītājs, kas pavadīja arestēto Keitu uz Losandželosu. Avārijas laikā viņš guva smagas traumas un pats lūdza sevi nogalināt. Tomēr Džeimss neapzināti izšāva un ievainoja viņu plaušās, nevis nogalināja. Šī iemesla dēļ Džeks bija spiests nogalināt Marsu pats, lai atbrīvotu viņu no ciešanām.
 Kristians Šepards ir Džeka tēvs un ķirurgs. Dzēruma dēļ viņš uz operāciju galda nogalināja pacientu, pēc kā Džeka dēļ zaudēja ārsta licenci. Viņš nomira Sidnejā, pēc tam viņa ķermenis zārkā bija jānogādā Losandželosā. Uz Salas viņa ķermeni izmantoja Dūmu briesmonis, kas šādā formā parādījās dažiem izdzīvojušajiem.
 Gērijs Troups ir rakstnieks, kurš sarakstījis romānus "Sliktais dvīnis" un "Valenceti vienādojums". Viņš izdzīvoja aviokatastrofā, taču tikai dažas minūtes vēlāk, skrienot pa pludmali starp atlūzām, Traups tika iesūkts joprojām strādājošajā lidmašīnas dzinējā.
 Skots Džeksons un Stīvs Dženkinss ir divi pasažieri, kurus bieži vienu ar otru  sajauca citi izdzīvojušie. Skotu nogalināja Ītans Roms, kad izdzīvojušie saprata, ka Ītans nebija reisa 815 pasažieris. Stīvs izdzīvoja daudz ilgāk, galu galā mirstot no uguns bultām.
 Nīls "Frogurts" ir saldēta jogurta ražotājs, kuram arī patika Libija. Šī iemesla dēļ Nīlam un Hērlijam bija kautiņi. Kad Sala pārvietojās laikā uz 1954. gadu, "Citi" apšaudīja pludmali ar degošām bultām, un Nīls bija pirmais, kuru nogalināja liesmojoša bulta.
 Ričards ir viens no izdzīvojušajiem centrālajā daļā. Viņš visos iespējamos veidos palīdzēja pārējiem izdzīvojušajiem. Ričardu, iespējams, nogalināja liesmojošas bultas 1954. gadā.
 Beta ir viena no izdzīvojušajiem centrālajā daļā. Viņa palīdzēja savākt bagāžu no pludmales un arī dzīvoja kopā ar dažiem pasažieriem alās. Iespējams, ka viņu nogalināja uguns bultas.
 Kreigs ir viens no izdzīvojušajiem centrālajā daļā. Palīdzēja Klērai šķirot citu pasažieru makus un pases. Draudzējās ar Stīvu un Džeromu. Viņš ar vēl pieciem pasažieriem gumijas laivā vēlējās nokļūt uz kuģa "Kahana". Tomēr kuģis eksplodēja, un laiva kopā ar Salu atgriezās atpakaļ laikā 1954. gadā. Atgriezies pludmalē, Kreigs, visticamāk, tika nogalināts ar uguns bultām.
 Dags ir viens no izdzīvojušajiem centrālajā daļā. Viņš galvenokārt palīdzēja citiem izdzīvojušajiem un vēlāk pievienojās grupai, kas devās uz radiotorni. No turienes kopā ar Loka grupu viņš devās uz Dharmas apmetni, kur viņu vēlāk nošāva algotņi no "Kahana".
 Džeroms ir viens no izdzīvojušajiem centrālajā daļā. Devās kopā ar pārējiem uz radiotorni un no turienes uz Dharmas apmetni, kur viņu nošāva algotņi.
 Emma un Zaks ir divi bērni, kuri lidoja pie savas mātes uz Losandželosu. Abi kļuva par izdzīvojušiem astes daļā, un viņus izglāba Eko, kurš viņus izvilka no ūdens. Stjuarte Sindija sāka viņus pieskatīt. Emmu un Zaku kopā ar Sindiju nolaupīja "Citi", kas viņus ievietoja Templī.

 Ajira Airways reisa 316 pasažieri 

 Ilana Verdanska ir noalgota slepkava, kura pavadīja Saīdu uz Salu. Džeikobs Ilanu izsauca uz Salu, lai aizsargātu atlikušos kandidātus uz aizsarga lomu. Lai to izdarītu, Ilana ienesa lidmašīnā ieročus, un pēc nolaišanās uz Hidras salas izveidoja vairāku pasažieru grupu. Viņa vēlējās iznīcināt Ajira lidmašīnu, izmantojot bojāto dinamītu no "Melnās Klints", ko viņa ielika savā somā. Taču, kad viņa neuzmanīgi nolika somu uz zemes, dinamīts eksplodēja, nogalinot Ilanu.
 Cēzars ir aizdomīgs pasažieris, kurš pēc nolaišanās ieņēma līdera lomu starp parastajiem pasažieriem. Viņš izrādīja interesi par stacijas "Hidra" izpēti, kur atrada bisi ar nozāģētu stobru, par ko pārējiem nepastāstīja. Viņš gribēja neļaut Lokam (kura ķermenī bija Dūmu briesmonis) ar laivu aizbraukt uz galveno Salu, bet Bens paņēma Cēzara ieroci un nošāva viņu.
 Brams ir otrais cilvēks pēc Ilanas, kurš tomēr bija pret Čārlzu Vidmoru un pat atturēja Mailsu Stromu no dalības ekspedīcijā uz kuģa "Kahana". Viņu un visu Ilanas grupu nogalināja Dūmu briesmonis.
 Vulfs, Selindžers un Bērnets ir cilvēki no Ilanas grupas, kuru uzdevums bija aizsargāt Džeikobu. Tomēr Bens viņu nogalināja, pēc kā Dūmu briesmonis nogalināja visu Ilanas grupu.
 Džeds ir pasažieris, kurš bija ļoti nobažījies, ka Ilanas cilvēkiem ir ieroči. Iespējams, ka Džedu kopā ar pārējiem pasažieriem nogalināja Vidmora grupa, kas ieradās vēlāk.
 Pīters Ross ir otrais pilots, kurš palīdzēja Frenkam Lapidusam nolaist lidmašīnu karjerā uz Hidras salas. Taču nolaišanās laikā koka zars izdūrās caur vējstiklu un caurdūra Pīteru, nogalinot viņu.
 Rupa Krišnavani ir stjuarte, kas nogādāja Džekam Loka zīmīti. Tiek uzskatīts, ka viņa gāja bojā nosēšanās laikā, jo viņa nebija redzama starp izdzīvojušajiem pasažieriem.

 Cilvēki no kuģa "Kahana" 

 Neomija Dorita ir algotne, kura nolaidās uz Salas ar izpletni no otrā helikoptera. Piezemēšanās laikā viņa guva traumu, kuru izārstēja Mihails Bakuņins. Kādu laiku dzīvoja kopā ar 815 reisa izdzīvojušajiem, līdz tika sapulcināta grupa, kas devās uz radiotorni, lai sazinātos ar kuģi, izmantojot Neomijas satelīttālruni. Netālu no torņa viņu ievainoja Loks, kurš iemeta nazi viņai mugurā. Neomija aizbēga džungļos, kur vēlāk nomira, pirms nāves sazinoties ar kuģi.
 Frenks Lapiduss ir pilots, kuram vajadzēja vadīt Oceanic Airlines lidmašīnu, taču viņš aizkavējās un Sets Noriss ieņēma viņa vietu. Frenks vēlāk kuģoja uz "Kahana" kā helikoptera pilots. Palīdzēja sešiem izdzīvojušajiem pasažieriem no reisa 815 un Dezmondam aizbēgt no Salas. Tomēr viņš atgriezās uz Salas kā Ajira Airways lidmašīnas kapteinis. Pēc kāda laika Frenkam kopā ar vairākiem izdzīvojušajiem izdevās pamest Salu, izmantojot Ajira lidmašīnu.
 Mailss Stroms ir medijs, kas spēj redzēt un sazināties ar mirušajiem. Viņš ir arī doktora Čena dēls. Viņš nolēma palikt uz Salas un nokļuva 1974. gadā, kur trīs gadus strādāja Dharmas projektā. Pēc atgriešanās tagadnē viņš palīdzēja salabot Ajira AIrways lidmašīnu, pēc tam ar to aizlidoja no Salas.
 Daniels Faradejs ir fiziķis un Eloīzes Hokingas dēls. Pirms ekspedīcijas uz kuģa "Kahana" viņš Oksfordā pētīja telpu un laiku. Viņam bija romantiskas jūtas pret Šarloti Lūisu, kura vēlāk nomira. Nokļuva 1974. gadā, pēc tam sāka strādāt Dharmas projektā, 1977. gadā atgriežoties uz Salas, kur viņu nejauši nošāva viņa jaunā māte.
 Šarlota S. Lūisa ir antropoloģe, kas augusi Dharmas apmetnē uz Salas, no kurienes kopā ar māti evakuējās. Viņa pavadīja daudzus gadus, meklējot šo Salu, tāpēc devās ekspedīcijā uz kuģa "Kahana". Kad Sala sāka pārvietoties laikā, Šarlota saslima ar tā dēvēto "laika nobīdes slimību", no kuras viņa vēlāk nomira.
 Mārtins Kīmijs ir algotņu grupas līderis, kura uzdevums bija sagūstīt Benu un nogalināt visus nevajadzīgos cilvēkus uz Salas, ieskaitot izdzīvojušos no reisa 815. Viņš bija tas, kurš nogalināja Bena adoptēto meitu Aleksu. Kīmiju nogalināja Bens stacijā "Orhideja", bet viņš nezināja, ka Kīmijam ir detonators, kas iedarbinātu bumbu uz "Kahana", kad viņa sirds apstāsies.
 Džordžs Minkovskis ir sakaru virsnieks, kas atbild par satelīttelefona sakariem. Kopā ar matrozi Brendanu viņš ar laivu aizbrauca uz Salu, taču abi saslima ar "laika nobīdes slimību". Drīz pēc tam Brendans nomira, bet Minkovskis dzīvoja nedaudz ilgāk, paspējot satikties ar Dezmondu un Saīdu, kuri bija ieradušies uz kuģa, bet drīz arī nomira.
 Golts ir kuģa kapteinis. Kad Kīmijs sāka kontrolēt situāciju uz kuģa, Golts nebija īpaši apmierināts par to un pat palīdzēja Saīdam un Dezmondam. Kad algotņi atgriezās no Salas, Golts pavērsa pistoli pret Kīmiju, lai viņam paskaidrotu, kurš ir galvenais uz kuģa. Tomēr Kīmijs izmantoja Golta izklaidību un nošāva viņu.
 Rejs ir kuģa ārsts, kurš mēģināja izārstēt Minkovski un Brendanu, bet nezināja, ar ko viņi slimo. Viņam pārgrieza rīkli Kīmijs, apdraudot Frenku, kurš atteicās pārvadāt algotņus ar helikopteru. Reja ķermenis tika izmests aiz borta okeānā un vēlāk izskalots Salas pludmalē, kur atradās izdzīvojušo nometne.
 Regīna ir kuģiniece, kura nomainīja Minkovski un kļuva par jauno sakaru virsnieci. Kādu dienu viņa nokāpa uz kuģa klāja, ietīta enkura ķēdē, un ielēca okeānā. Pēc kapteiņa Golta teiktā, Regīna cieta no smagiem "kajītes drudža" lēkmēm.
 Džefs ir viens no kuģa mehāniķiem, gāja bojā kuģa sprādzienā.
 Hendrikss ir stūrmanis, kurš noraidīja Dezmonda lūgumu pievest kuģi tuvāk Salai. Gājis bojā kuģa sprādzienā.
 Kokols, Lakūrs, Omārs Idriss un Redferns ir algotņi no Kīmija komandas, kuru uzdevums bija sagūstīt Benu un nogalināt nevajadzīgos cilvēkus uz Salas. Viņi bija tie, kas nodedzināja Dharmas apmetni, nogalināja Danieli Ruso un vairākus izdzīvojušos no reisa 815. "Citi" nogalināja visus četrus algotņus.

 DHARMA Initiative projekta dalībnieki 

 Pjērs Čens ir astrofiziķis, kas pazīstams ar pseidonīmiem Mārvins Kendls, Marks Vikmunds un Edgars Holivakss, kurš ir visu Dharmas izglītojošo filmu dalībnieks. Viņš ir Mailsa Stroma tēvs, ar kuru viņš satikās, kad Mailss nokļuva 1974. gadā. Domājams, ka Čens vai nu nomira darbinieku masu slepkavības laikā, vai arī viņam izdevās aizbēgt no Salas.
 Kelvins Inmans ir bijušais ASV Armijas virsnieks. Pēc Dharmas darbinieku masveida slepkavības viņš dzīvoja kopā ar Radzinski stacijā "Gulbis", līdz izdarīja pašnāvību. Kad Dezmonds ieradās uz Salas, Kelvins nolēma slepus doties prom no Salas ar Dezmonda jahtu, atstājot viņu stacijā, lai nospiestu pogu. Tomēr Dezmonds par to uzzināja. Īsa kautiņa laikā Kalvins nokrita un atsitās ar galvu pret akmeņiem.
 Stjuarts Radzinskis ir Dharmas pētniecības vadītājs, kurš aizstāja Horasu, kuru viņš uzskatīja par ļoti mīkstu cilvēku. Pēc Stjuarta pasūtījuma tika uzsākti urbumi turpmākajai stacijas "Gulbis" celtniecībai, kā rezultātā tika bojāts pazemes elektromagnētiskās enerģijas avots, kas noveda pie Incidenta 1977. gadā. Izdzīvoja kopā ar Kelvinu bunkurā, līdz kādu dienu izdarīja pašnāvību.
 Horass Gudspīds ir Ītana Roma tēvs un matemātiķis, kurš strādāja stacijā "Bulta". Viņš bija Dharmas pētniecības vadītājs, līdz viņu nomainīja Radzinskis. Horass nomira darbinieku masu slepkavības laikā, ko veica "Citi".
 Fils ir drošības darbinieks Dharmas apmetnē. Viņa priekšnieks bija Džeimss Fords, kurš Filam nepatika. Viņš piedalījās apšaudē topošās stacijas "Gulbis" būvlaukumā, kad urbis ietriecās elektroenerģijas avotā pazemē un urbtajā akā sāka pievilkt metāla priekšmetus. Mēģinot nošaut Džeimsu, metāla stienis, kas lidoja akas virzienā, izdūrās cauri Filam, nogalinot viņu.
 Rodžers Lainuss ir Bena tēvs un strādnieks apmetnē. Darbinieku masu slepkavības laikā Rodžers un viņa dēls atradās furgonā, kur dzēra alu. Tieši tur Bens ar nāvējošu gāzi nogalināja Rodžeru. Vēlāk Hērlijs, pateicoties Vinsentam, džungļos atrada apgāztu furgonu ar Rodžera līķi.
 Džeralds un Kārena Degrūti ir laulātais pāris, Mičiganas Universitātes doktoranti. Viņi ir arī DHARMA Initiative projekta līdzdibinātāji, kuru sponsorēja uzņēmējs Alvars Hanso. Degrūtu pāra liktenis pēc projekta slēgšanas nav zināms.
 Berds ir zemūdenes "Galaga" kapteinis, kas transportēja personālu uz un no Salas.

 "Citi" 

 Bendžamins "Bens" Lainuss ir cilvēks, kurš bērnību pavadīja Dharmas apmetnē, vēlāk pievienojās "Citiem" un kļuva par viņu vadītāju. Lielisks manipulators un melis. Viņš patiesi ticēja Džeikobam un savam liktenim uz Salas, bet vēlāk izrādās, ka Benam nebija nekāda likteņa. Viņš savāca no Salas izbēgušos pasažierus un lidoja kopā ar viņiem reisā 316. Aizvainojuma dēļ pret Džeikobu, Bens kalpoja Dūmu briesmoņim, nogalinot pēc viņa pavēles. Pēc Džeka un Dūmu briesmoņa nāves viņš kļuva par Hērlija palīgu.
 Ričards Alperts ir starpnieks starp Džeikobu un "Citiem". Ričards ieradās uz Salas 19. gadsimtā, kad tur avarēja fregate. Viņu izglāba Džeikobs, piešķirot viņam nemirstību. Dažreiz Ričards atstāja Salu, piemēram, tieši viņš bija tas, kurš piemānīja Džuljetu ierasties uz Salas. Pēc Džeikoba ​​nāves Ričards kļuva mirstīgs, bet palīdzēja izdzīvojušajiem salabot Ajira Airways lidmašīnu, ar kuru aizlidoja prom no Salas.
 Džeikobs ir nemirstīgais "Citu" līderis, kurš parādījās uz Salas vairāk nekā pirms diviem tūkstošiem gadu. Viņš nogalināja savu brāli, kurš, nokļuvis Salas sirdī, kļuva par Dūmu briesmoni. Daudzus gadus Džeikobs cīnījās pret Briesmoni, izmantojot "Citus", lai aizsargātu Salu no svešiniekiem, kurus Briesmonis varētu izmantot, lai izbēgtu no Salas. Tomēr Briesmonis spēja pakļaut Benu, kurš pēc viņa pavēles nogalināja Džeikobu.
 Čārlzs Vidmors ir bijušais "Cits", bagāts uzņēmējs, Penelopes un Daniela Faradeja tēvs. Viņu no Salas izmesta Bens, un Vidmors sapņoja viņam atriebties, par ko viņš nosūtīja kuģi "Kahana". Misija neizdevās, un pēc tam, kad Ajira nolaidās uz Hidras salas, Vidmors sapulcināja jaunu grupu un personīgi devās uz Salu. Tomēr grupu nogalināja Dūmu briesmonis, un Vidmoru vēlāk nošāva Bens.
 Džuljeta Bērka ir sieviešu neauglības speciāliste, kuru uz Salu ievilināja Ričards Alperts. Pēc tam viņa kļuva par Bena mīļāko, ar kuru pārējiem "Citiem" bija aizliegts uzturēt attiecības. Tā kā viņai neļāva atstāt Salu, Džuljeta loloja ļaunu prātu pret "Citiem" un pat mudināja Džeku operācijas laikā nogalināt Benu. Vēlāk Džuljeta pievienojās izdzīvojušajiem. Viņa nokļuva 70. gados un sāka strādāt Dharmas projektā. Apšaudes laikā stacijas "Gulbis" būvlaukumā, kad akā sāka pievilkt metāla priekšmetus, Džuljetas kājas sapinās ķēdes spolē un viņa iekrita akā. Viņa izdzīvoja kritienā un spēja aktivizēt ūdeņraža bumbas kodolu, ko Džeks iemeta akā. Kad visi izdzīvojušie atgriezās tagadnē, Džuljeta nomira no iegūtajām brūcēm.
 Ītans Roms ir ārsts, kurš tāpat kā Bens uzauga Dharmas apmetnē, bet vēlāk pievienojās "Citiem". Bens viņu nosūtīja kā spiegu pie izdzīvojušajiem no centrālās daļas, kur Ītans uzdevās par vienu no pasažieriem. Tomēr, kad Hērlijs atrada pasažieru sarakstu un sāka skaitīt izdzīvojušos, viņš saprata, ka Ītana nebija lidmašīnā, pēc kā tas aizbēga. Vēlāk Ītans nogalināja vienu no pasažieriem — Skotu Džeksonu. Džeks sapulcināja meklēšanas grupu, un viņi atrada Ītanu, bet Čārlijs viņu nošāva bez brīdinājuma.
 Gūdvins Stenhops ir vīrietis, kurš strādāja stacijā "Vētra". Neskatoties uz to, ka viņš bija precējies, viņam bija romāns ar Džuljetu, tāpēc Bens viņu nosūtīja kā spiegu pie izdzīvojušajiem no astes daļas. Ana Lusija ātri saprata, ka Gudvins nav pasažieris un īsa kautiņa laikā nodūra Gudvinu ar uzasinātu nūju.
 Dogens ir bagāts uzņēmējs, kura dēlu Džeikobs izārstēja, pēc kā Dogenam bija jādodas uz Salu. Tur viņš kļuva par Templī dzīvojošo "Citu" grupas līderi. Viņš palīdzēja augšāmcelt Saīdu, kurš nomira no lodes brūces, izmantojot ārstniecisko ūdens avotu Templī. Tomēr pēc tam viņš sāka apgalvot, ka Saīds ir mainījies un kļuvis citādāks. Pēc kāda laika Saīds nogalināja Dogenu.
 Eloīsa Hokinga ir bijusī "Cita", kā arī Daniela māte un stacijas "Lampas Stabs" turētāja. Viņa palīdzēja atgriezties uz Salas pieciem reisa 815 pasažieriem, kuri bija no turienes aizbēguši.
 Mihails Bakuņins ir vīrietis no Ukrainas PSR, kurš karoja Afganistānā, kur zaudēja aci un apguva medicīnu. Pēc PSRS sabrukuma viņš dzīvoja Vladivostokā, līdz pateicoties sludinājumam avīzē nokļuva uz Salas un kļuva par "Citu". Apmetās stacijā "Liesma", līdz viņu atrada Saīds, Loks un Keita. Bens viņu nosūtīja uz staciju "Spogulis", kur Dezmonds ar harpūnu iešāva viņam krūtīs. Taču Mihails izdzīvoja un ienira okeānā, uzspridzinot granātu, nogalinot sevi un ar sprādzienu izsita stacijas "Spogulis" logu, izraisot Čārlija noslīkšanu.
 Toms Frendlijs ir Benam ļoti lojāls cilvēks. Tieši viņu vispirms satika izdzīvojušie no reisa 815, un tieši viņš nolaupīja Voltu no plosta. Toms pameta Salu un, jau atrodoties kontinentā, pierunāja Maiklu Dosonu doties uz kuģi "Kahana". Pēc tam Toms atgriezās uz Salas un piedalījās uzbrukumā izdzīvojušo pludmales nometnei, kura laikā Fords viņu nošāva.
 Kārls Mārtins ir jauns puisis, kurš bija Aleksas draugs un acīmredzot, tāpat kā viņa, gribēja aizbēgt no Salas. Pēc kārtējā bēgšanas mēģinājuma Karls tika ieslēgts 23. istabā, no kurienes viņu atbrīvoja Aleksa, Fords un Keita. Pēc uzbrukuma izdzīvojušo nometnei Karls atkal apvienojās ar Aleksu, taču drīz viņu nošāva algotņi no "Kahana".
 Denijs Pikets ir Kolīnas vīrs, kurš pieskatīja sagūstīto Fordu un Keitu. Pēc tam, kad Sun nogalināja viņa sievu, Denijs gribēja nogalināt Fordu, taču Keita spēja viņu pārliecināt to nedarīt. Kad Fords un Keita aizbēga no saviem būriem, Denijs, neskatoties uz Bena pavēli, turpināja viņus vajāt un panāca viņus pludmalē, kur viņu nošāva Džuljeta.
 Raiens Praiss ir drošības dienesta vadītājs, kurš pārņēma šo lomu pēc Denija Piketa nāves. Kļuva par līderi grupai, kurai vajadzēja uzbrukt izdzīvojušo nometnei. Neskatoties uz zaudējumiem, Praisam, Tomam un Džeisonam izdevās sagūstīt Saīdu, Džinu un Bernardu par ķīlniekiem. Tomēr viņus izglāba Hērlijs, kurš brauca ar Dharmas furgonu un notrieca Praisu, nogalinot viņu.
 Aleksa Ruso ir Danielas Ruso meita, kuru agrā bērnībā nolaupīja Bens, kurš viņu audzināja kā savējo. Aleksai Bens īsti nepatika un viņa gribēja aizbēgt ar savu draugu Karlu. Algotņi, kas ieradās uz kuģa, nogalināja Karlu un Danielu un sagrāba Aleksu par ķīlnieci, lai izvilinātu Benu no viņa mājas. Tomēr Bens neiznāca un Kīmijs nošāva Aleksu.
 Kolīna Piketa ir Denija sieva, kura piedalījās Dezmonda jahtas sagrābšanā, kur viņu nāvīgi ievainoja Sun. Nākamajā dienā Kolīna nomira uz operāciju galda.
 Metjū ir medicīnas darbinieks, kas bija iesaistīts Dezmonda jahtas nolaupīšanā un Bena mugurkaula operācijā. Viņš bija Raiena Praisa grupā, kas uzbruka izdzīvojušo nometnei, un uzbrukuma laikā Džins viņu nošāva.
 Lūks ir viens no sagūstītā Forda un Keitas apsargiem, kuriem acīmredzot bija cīņas mākslas prasmes. Lūks bija Praisa grupā, un uzbrukuma nometnei laikā Džins viņu nošāva.
 Lenons ir Dogena tulks un starpnieks starp viņu un cilvēkiem Templī. Mēģināja nomierināt cilvēkus, pirms Dūmu briesmonis uzbruka Templim. Bija liecinieks tam, kā augšāmcēlies Saīds nogalināja Dogenu. Pēc tam Saīds pārgrieza Lenonam rīkli.
 Beatrise Klūja ir sieviete, kas ieņēma to pašu vietu, kā Toms. Viņa bija tā, kas runāja ar sagūstīto Maiklu Dosonu un noslēdza ar viņu darījumu: viņš atveda pie viņiem Džeku, Keitu, Fordu un Hērliju, un viņi Maiklam iedeva Voltu. Vēlāk Keita, Saīds un Loks sagūstīja Beatrisi, kad atrada staciju "Liesma". Tomēr Mihails viņu nogalināja, lai neļautu izdzīvojušiem pastāstīt jebkādu informāciju par "Citiem".
 Džeisons ir viens no sagūstītā Forda un Keitas apsargiem. Pēc viņu bēgšanas piedalījās viņu meklēšanā. Bija Praisa grupā un palīdzēja viņam sagrābt dažus izdzīvojušos par ķīlniekiem. Tomēr, kad Hērlijs ar furgonu notrieca Praisu, Saīds nogāza nepiesardzīgo Džeisonu zemē un ar kājām salauza viņam kaklu.
 Aivans ir medicīnas darbinieks, piedalījies Dezmonda jahtas nolaupīšanā un Bena mugurkaula operācijā. Viņš bija Praisa grupā un gāja bojā, kad eksplodēja ar dinamītu mīnēta telts.
 Aldo ir apsargs, kurš iepriekš apsargāja Karlu Mārtinu 23. istabā. Aldo tika pārvests uz Templi 2007. gadā Dūmu briesmoņa draudu dēļ. Kopā ar citu vīrieti Džastinu viņš satvēra Džinu un gribēja viņu nogalināt, taču parādījās Klēra un nošāva Aldo.
 Grēta un Bonija ir divas sievietes, kas apsargā staciju "Spogulis". Kad Čārlijs tur nokļuva, viņu sagūstīja un ziņoja Benam. Bens, baidīdamies, ka Čārlijs varētu pateikt Grētai un Bonijai kaut ko svarīgu vai arī viņas varētu viņam kaut ko atklāt, nosūtīja uz staciju Mihailu, kurš nošāva abas sievietes. Bonijai pirms nāves izdevās Čārlijam iedot kodu, lai izslēgtu radiosignālu traucētājus.

 Citi varoņi 

 Daniela Ruso ir sieviete, kura uz Salas nodzīvoja 16 gadus pilnīgā vientulībā. Viņa bija zinātniskās ekspedīcijas dalībniece uz kuģa "Bésixdouze", kas avarēja netālu no Salas 1988. gadā. Grūtniece Daniela un vēl 5 cilvēki ar laivu nokļuva uz Salas, kur Dūmu briesmonis nogalināja divus no viņiem, pakļāva pārējos trīs, un Daniela viņus nošāva. Vēlāk viņa dzemdēja Aleksu, kuru Bens nolaupīja. Kad lidmašīna avarēja uz Salas, Daniela laiku pa laikam palīdzēja izdzīvojušajiem, galu galā atkal apvienojoties ar savu meitu. Tomēr drīz Danielu nošāva algotņi no "Kahana". Džins, kurš ir ceļojis pagātnē, kļuva par liecinieku Danielas nokļūšanai uz Salas.
 Dezmonds Hjūms ir bijušais skotu karavīrs un jahtnieks, kurš vētras laikā nokļuva uz Salas un apmetās bunkurā. Oceanic Airlines lidmašīna avarēja uz Salas tāpēc, ka Dezmonds nepaspēja nospiest pogu, lai laikus atbrīvotu elektromagnētisko enerģiju. Vēlāk, kad Loks nolēma nespiest pogu, Dezmonds pagrieza avārijas atslēgu, izraisot bunkura eksploziju. Pēc tam viņš ieguva spēju saskatīt nākotnes mirkļus, kas zuda pēc Čārlija nāves stacijā "Spogulis". Kopā ar "Oceanic sešinieku" un Frenku Lapidusu Dezmonds aizbēga no Salas.
 Ārons Litltons ir Klēras dēls, kurš dzimis uz Salas vienlaikus ar Būna nāvi. Keitai izdevās viņu izvest no Salas, jo Klēra tajā laikā nebija tuvumā. Ārons dzīvoja kopā ar Keitu, bet viņu atdeva Klēras mātei, kad Džekam un Keitai bija jāatgriežas uz Salas.
 Montāns un Nadīna ir izdzīvojušie no kuģa "Bésixdouze". Nadīnu nogalināja Dūmu briesmonis, bet Montānam viņš norāva roku un ievilka to katakombās zem Tempļa, kur viņš nomira.
 Lakombs un Brenans ir izdzīvojušie no kuģa "Bésixdouze". Viņi kopā ar Robertu devās uz Templi, lai meklētu Montānu. Tur viņus, domājams, pakļāva Dūmu briesmonis, pēc tam viņi atgriezās pludmalē, kur viņus nošāva Daniela.
 Roberts ir izdzīvojušais no kuģa "Bésixdouze" un Danielas bērna tēvs. Viņš devās uz Templi, pēc tam atgriezās pludmalē, kur mēģināja nošaut Danielu, bet tai izdevās viņu nošaut pirmajai.
 Zoja ir ģeofiziķe, kura ieradās uz Salas kopā ar Vidmora grupu. Kādu laiku viņa izlikās par reisa 316 pasažieri. Kad Dūmu briesmonis nogalināja visu Vidmora grupu, Zoja paslēpās kopā ar Vidmoru Dharmas ciematā. Tomēr Bens viņus atrada, pēc kā Dūmu briesmonis (Loka ķermenī) pārgrieza Zojai rīkli.
 Maiks ir sakaru virsnieks uz Vidmora zemūdenes, kuru, iespējams, nogalināja Dūmu briesmonis.
 Ulu ir narkotiku tirgotājs, kurš strādāja ar Eko. Viņš pirms pacelšanās apsargāja Beechcraft, taču viņam nebija nodoma ar to lidot. Kad militāristi ieradās lidostā, sākās apšaude, kuras laikā Ulu tika nogalināts.
 Goldijs ir narkotiku tirgotājs un Beechcraft pilots. Tieši viņš ievilka lidmašīnā ievainoto Eko brāli, bet pašu Eko viņš nepaņēma. Katastrofas laikā uz Salas Goldijs ar izpletni izlēca no lidmašīnas, bet nolaižoties ietriecās kokā. Vēlāk Būns un Loks atrada viņa skeletu.
 Jemijs ir priesteris un Eko brālis. Viņš izsauca militāristus lidostā, kur atradās lidmašīna ar narkotikām, un pats devās uz turieni. Tur viņš tika ievainots apšaudes laikā, pēc kura Goldijs viņu ievilka lidmašīnā. Jemijs gāja bojā lidojuma laikā vai pēc avārijas uz Salas. Vēlāk viņa ķermeni izmantoja Dūmu briesmonis, lai parādītos Eko Jemija tēlā.
 Entonijs Kūpers ir krāpnieks un Loka tēvs, kurš maldināja Džeimsa Forda māti, liekot Forda tēvam nogalināt viņu māti. Vēlāk Entonijs izstūma Loku pa logu, padarot viņu invalīdu. "Citi" kaut kādā veidā atveda Kūperu uz Salu, kur Lokam viņu vajadzēja nogalināt. Tomēr viņš nolēma saukt Fordu pēc palīdzības, kurš, uzzinot, ka Kūpers ir tas pats krāpnieks, kurš pievīla viņa māti, nožņaudza Kūperu ar ķēdi.
 Džeikoba brālis/Dūmu briesmonis ir Džeikoba ​​brālis, kurš kopā ar viņu ieradās uz Salas. Viņu nogalināja Džeikobs, pēc kā viņa ķermenis nonāca "Salas sirdī" un kļuva par Dūmu briesmoni. Kopš tā laika Džeikobs un Briesmonis cīnījās viens ar otru, palīdzot citiem cilvēkiem. Briesmoņa mērķis bija izkļūt no Salas, un viņam tas gandrīz izdevās, kad viņš piemānīja Benu, lai nogalinātu Džeikobu. Tomēr, kad Salas sirds apdzisa, Briesmonis kļuva mirstīgs un Džeks viņu nogalināja.
 Metjū Abaddons ir noslēpumains cilvēks, kurš strādāja Vidmoram. Pēc Metjū vārdiem, viņš "palīdzēja cilvēkiem nokļūt tur, kur viņiem bija jābūt". Tieši viņš ieteica Lokam doties ceļojumā un pēc tam palīdzēja Neomijai atrast kuģa apkalpi. Abaddons sāka palīdzēt Lokam savākt visus no Salas izglābtos cilvēkus, bet Bens viņu nošāva.
 Leonards Sims ir bijušais ASV jūras kara flotes virsnieks, kurš kopā ar savu draugu Semu Tumiju uztvēra signālu, kas pārraidīja skaitļu sēriju: 4 8 15 16 23 42. Sems izmantoja skaitļus, lai laimētu loterijā, pēc tam viņš cieta virkni neveiksmju līdz pat savai nāvei. Leonards nokļuva psihiatriskajā slimnīcā, kur pastāvīgi atkārtoja šos skaitļus, uzskatot tos par "sliktiem". Tieši no viņa Hērlijs uzzināja par skaitļiem un izmantoja tos, lai laimētu loterijā.
 Neitans ir aizdomīgs un noslēpumains vīrietis, kurš sevi pieteica kā pasažieri no reisa 815 astes daļas. Tomēr neviens neatcerējās, ka viņš būtu bijis lidmašīnā. Neitans vairākas reizes devās džungļos, pavadot tur vairākas stundas un atsakoties runāt par to, ko viņš tur darījis. Ana Lusija viņu turēja aizdomās un pat ieslodzīja bedrē, kas kalpoja kā cietums. No turienes viņu atbrīvoja Gudvins Stenhops, kurš pēc tam salauza Neitanam kaklu, vēlāk paskaidrojot, ka Neitans "nebija labs cilvēks".
 Gibbs ir Forda līdzdalībnieks.
 Hovards Grejs ir vīrietis, kurš zaudēja savu dēlu, kurš piezvanīja Mailsam, lai sazinātos ar savu mirušo dēlu.

 Ārējās saites 
 Seriāla varoņi vietnē Lostpedia
 Seriāla varoni vietnē IMDB

Kategorija:Pazudušie